[ca] Resum: El trastorn de l'espectre autista (TEA) és una condició altament heterogènia caracteritzada per dèficits en la comunicació, la interacció social i comportaments repetitius i restrictius d'interessos o activitats. Tot i que la prevalença actual és alta, encara existeix estigma associat amb l'etiqueta diagnòstica i amb les concepcions socials existents sobre el TEA en les fonts d'informació Els mitjans de comunicació i el contingut cultural sobre l'autisme tenen un impacte en la imatge pública i social d'aquesta condició i modelen el coneixement, les actituds i l'autoeficàcia dels agents educatius. Per tant, depenent de la informació disponible poden sorgir diferents concepcions sobre el TEA. Els mitjans de comunicació i altres fonts d'informació juguen un paper crucial en la inclusió de les persones amb autisme. Aquesta tesi se centra en la comunitat educativa i té com a objectiu analitzar la imatge del TEA que tenen els agents educatius i identificar les fonts a partir de les quals possiblement es configura aquesta imatge. En primer lloc, vam realitzar dues revisions sistemàtiques de la literatura internacional sobre la imatge del TEA de la comunitat educativa. Alguns dels estudis inclosos indicaren nivells baixos de coneixement docent sobre el TEA, concepcions errònies i llacunes, mentre que altres informaren de nivells mitjans o alts de coneixement (estudi 1) Les actituds cap a la inclusió d'estudiants amb TEA també variaren, des de negatives fins a positives (estudi 2). En segon lloc, s'empraren dissenys comparatius per analitzar aquesta mateixa imatge, però en el context immediat de la Comunitat Valenciana. En els estudis 3 i 4, comparàrem diferents grups de participants en funció de criteris específics. En l'estudi 3, els resultats indicaren que tant els pares de xiquets amb TEA com els pares de xiquets de desenvolupament típic mostraren actituds positives cap a la inclusió d'estudiants amb TEA, encara que els primers mostraren actituds més positives i coneixements més encertats que els segons. Quant als futurs docents, mostraren alts nivells d'autoeficàcia respecte al TEA (estudi 4). Aquesta imatge de la comunitat educativa sobre el TEA, esbossada en els quatre primers estudis, es configura a partir de diverses fonts d'informació. Entre les fonts, els futurs docents informaren que obtenien contingut sobre el TEA principalment de sèries de televisió i la formació inicial rebuda durant la seva carrera. A més a més, Internet i les xarxes socials també són fonts significatives de contingut relacionat amb l'autisme (estudi 5). Per tant, en els estudis 6 i 7, analitzàrem l'impacte de les campanyes sobre el TEA i la Síndrome d'Asperger en la premsa, Google i Twitter. Els resultats indicaren que ambdues campanyes assoliren un impacte considerable, especialment en Twitter i Google. Per últim, analitzàrem les possibles influències de les fonts en la percepció del TEA entre els futurs docents. D'una banda, vam concloure que els participants que veuen "Atípico" estaven més disposats a mantenir el contacte (estudi 8). D'altra banda, després d'un període de formació, els estudiants mostraren nivells més alts d'autoeficàcia i mantenien actituds positives cap als estudiants amb discapacitat (estudi 9). En conclusió, destaquem la importància de les fonts d'informació en la formació de la representació social del TEA i la necessitat de comptar amb informació precisa i fiable per fomentar la comprensió, l'acceptació i les pràctiques inclusives dins de la comunitat educativa.

[en] Abstract: The Autism Spectrum Disorder (ASD) is a highly heterogeneous condition characterized by deficits in communication, in social interaction, and repetitive and restrictive behaviors, interests, or activities. Although the current prevalence is high, people with ASD still face the stigma associated with the diagnostic label and the social misconceptions prevalent in information sources. Media and cultural content about ASD impact their educational experiences and shape the knowledge, attitudes, and self-efficacy of educational agents. Different conceptions of ASD may arise depending on the available information. The media and other sources of information play a crucial role in the inclusion of individuals with autism. This dissertation focuses on the educational community and aims to analyze the image of ASD held by educational agents while identifying their sources. Two systematic reviews were conducted on teachers' knowledge and attitudes toward ASD, revealing diverse findings. Some studies indicated low levels of knowledge, misconceptions, and gaps, while others reported average or high levels of knowledge (study 1). Attitudes toward the inclusion of students with ASD also varied, ranging from negative to positive (study 2). Comparative designs were employed to compare different participant groups based on specific criteria. The results indicated that both parents of children with ASD and parents of typically developing children exhibited positive attitudes toward the inclusion of students with ASD, although the former showed more positive than the latter (study 3). Regarding pre-service teachers, they got high levels of self-efficacy toward ASD (study 4). Among the sources, pre-service teachers reported obtaining information about ASD primarily from television series and the training received during their degree. Additionally, the internet and social media are also significant sources of ASD-related content (study 5). Hence, in studies 6 and 7, we analyzed the impact of ASD and Asperger's campaigns in the press, Google, and Twitter. The results indicated that both campaigns achieved considerable impact, especially on Twitter and Google. Lastly, we analyzed the potential influences of the sources on the perception of ASD among pre-service teachers. On one hand, we concluded that participants who watched "Atypical" were more predisposed to maintain contact (study 8). On the other hand, after a training period, students showed higher levels of self-efficacy and maintained positive attitudes toward pupils with disabilities (study 9). As a conclusion, we highlight the significance of information sources in shaping the social representation of ASD and the need for accurate and reliable information to foster understanding, acceptance, and inclusive practices within the educational community.